Príloha č. 1
k uzneseniu vlády SR	
č. 682 zo 7.9.2005 

Vláda Slovenskej republiky

podľa § 28 ods. 6 písm. a) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len „zákon“)

mení

rozhodnutie vlády Slovenskej republiky č. 686 z 18. 07. 2001 o privatizácii podniku Stredoslovenské energetické závody, štátny podnik skrátené: SSE š.p. Žilina, sídlo: Ulica republiky 5, Žilina, IČO: 00 152 161 takto:

1) Časť  B. bod 3. sa nahrádza novým znením:

„3. Rozdelenie akcií:
            635 898 ks akcií (51 % ZI) naloženie spôsobom podľa § 28 ods. 8 zákona, priamym      predajom záujemcovi vybranému vo výberovom konaní
            610 959 ks akcií (49 % ZI) ) dočasná majetková účasť Fondu národného majetku SR do naloženia podľa § 28 ods. 8 zákona“
 
2) Časť C. bod 3. sa nahrádza novým znením:

„3. Rozdelenie akcií:
            401 689 ks akcií (51 % ZI) naloženie spôsobom podľa § 28 ods. 8 zákona, priamym      predajom záujemcovi vybranému vo výberovom konaní
            385 936 ks akcií (49 % ZI) ) dočasná majetková účasť Fondu národného majetku SR do naloženia podľa § 28 ods. 8 zákona“
 
3) Časť D. bod 3. sa nahrádza novým znením:

„3. Rozdelenie akcií:
            351 697 ks akcií (51 % ZI) naloženie spôsobom podľa § 28 ods. 8 zákona, priamym      predajom záujemcovi vybranému vo výberovom konaní
            337 904 ks akcií (49 % ZI) ) dočasná majetková účasť Fondu národného majetku SR do naloženia podľa § 28 ods. 8 zákona“ 

2

Odôvodnenie:

Fond národného majetku Slovenskej republiky nenaložil s majetkovými účasťami v spoločnosti Martinská teplárenská, a.s., Zvolenská teplárenská, a.s. a Žilinská teplárenská, a.s. podľa pôvodného rozhodnutia vlády Slovenskej republiky č. 686 z 18.07.2001 o privatizácii podniku Stredoslovenské energetické závody, štátny podnik, nakoľko podľa zákona č. 564/2003 Z.z., ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení zákon Národnej rady Slovenskej republiky č. 173/1993 Z.z. o niektorých náhradách v súvislosti s prevodom majetku štátu na iné osoby, teplárenské spoločnosti stratili charakter prirodzeného monopolu a zároveň podľa tohto zákona pominuli dôvody pre ponechanie trvalej majetkovej účasti Fondu národného majetku SR v uvedených spoločnostiach.

Ostatné ustanovenia rozhodnutia vlády SR č. 686 z 18.07.2001 zostávajú nezmenené. Táto zmena rozhodnutia je neoddeliteľnou súčasťou rozhodnutia č. 686 z 18.07.2001 o privatizácii podniku Stredoslovenské energetické závody, štátny podnik, skrátené: SSE š.p. Žilina.

Poučenie:

Táto zmena rozhodnutia nie je rozhodovaním v správnom konaní. Nepodlieha preskúmaniu súdom a nie je možné podať voči nej opravný prostriedok.

	Mikuláš  D z u r i n d a
                                                                                                  predseda vlády

Dostanú:
Ministerstvo hospodárstva Slovenskej republiky
Fond národného majetku Slovenskej republiky